ਸਿਰਲੇਖ: ਪੁਲਵਾਮਾ ਹਮਲੇ ਮਗਰੋਂ ਫੇਸਬੁੱਕ 'ਤੇ ਪੋਸਟ ਪਾਉਣ ਕਰਕੇ ਜਲੰਧਰ ਦੀ ਯੂਨੀਵਰਸਿਟੀ ਦੇ ਕਸ਼ਮੀਰੀ ਪ੍ਰੋਫੈਸਰ ਤੋਂ ਅਸਤੀਫਾ ਲੈਣ ਦਾ ਇਲਜ਼ਾਮ - 5 ਅਹਿਮ ਖ਼ਬਰਾਂ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇੰਡੀਅਨ ਐਕਸਪ੍ਰੈਸ  ਦੀ ਖ਼ਬਰ ਮੁਤਾਬਕ ਅੰਗਰੇਜ਼ੀ ਦੇ ਪ੍ਰੋਫੈਸਰ ਸਲਮਾਨ ਸ਼ਾਹੀਨ ਨੇ ਦੱਸਿਆ ਕਿ ਕਿਸੇ ਨੇ ਉਨ੍ਹਾਂ ਦੀ ਹਮਲੇ ਤੋਂ ਬਾਅਦ ਲਿਖੀ ਫੇਸਬੁੱਕ ਪੋਸਟ ਦਾ ਸਕਰੀਨ ਸ਼ਾਟ ਲੈਕੇ ਉਸ ਨਾਲ ਛੇੜ-ਛਾੜ ਕੀਤੀ ਅਤੇ ਵਾਇਰਲ ਕਰ ਦਿੱਤੀ। ਜਦੋਂ ਉਨ੍ਹਾਂ ਨੇ ਇਹ ਗੱਲ ਯੂਨੀਵਰਸਿਟੀ ਦੀ ਪ੍ਰੋ-ਚਾਂਸਲਰ ਦੇ ਧਿਆਨ ਵਿੱਚ ਲਿਆਂਦੀ ਤਾਂ ਉਨ੍ਹਾਂ ਨੇ ਅਸਤੀਫ਼ਾ ਦੇਣ ਲਈ ਕਿਹਾ ਅਤੇ ਅਜਿਹਾ ਨਾ ਕਰਨ ਦੀ ਸੂਰਤ ਵਿੱਚ ਉਨ੍ਹਾਂ ਨੂੰ ਪੁਲਿਸ ਹਵਾਲੇ ਕਰਨ ਦੀ ਗੱਲ ਕਹੀ ਗਈ, ਕਿਉਂਕਿ ਵਿਦਿਆਰਥੀ ਗੁੱਸੇ ਵਿੱਚ ਹਨ।

ਅਖ਼ਬਾਰ ਦੀ ਖ਼ਬਰ ਮੁਤਾਬਕ ਪ੍ਰੋਫੈਸਰ ਨੇ ਦੱਸਿਆ ਕਿ ਉਨ੍ਹਾਂ ਲਿਖਿਆ ਸੀ, "ਕਸ਼ਮੀਰ ਵਿੱਚ ਸਾਨੂੰ ਬੰਦੂਕ ਦੀ ਥਾਂ ਪਿਆਰ ਦੀ ਬੋਲੀ ਵਰਤਣੀ ਚਾਹੀਦੀ ਹੈ।" "ਜਦੋਂ ਕਸ਼ਮੀਰੀਆਂ ਦਾ ਲਹੂ ਵਹਿੰਦਾ ਹੈ ਸਾਨੂੰ ਉਹ ਵੀ ਦੱਸਣਾ ਚਾਹੀਦਾ ਹੈ।" "ਅਸੀਂ ਅੱਤਵਾਦ ਨੂੰ ਉਤਸ਼ਾਹਿਤ ਨਹੀਂ ਕਰਦੇ ਪਰ ਸਾਨੂੰ ਅੰਨ੍ਹੇਵਾਹ ਪ੍ਰਤੀਕਿਰਿਆ ਵੀ ਨਹੀਂ ਦੇਣੀ ਚਾਹੀਦੀ।" 

ਪ੍ਰੋਫੈਸਰ ਸ਼ਾਹੀਨ ਨੇ ਅਖ਼ਬਾਰ ਨੂੰ ਦੱਸਿਆ ਕਿ ਕਿਸੇ ਨੇ ਉਨ੍ਹਾਂ ਦੀ ਪੋਸਟ ਦੀ ਤਸਵੀਰ ਨਾਲ ਛੇੜ-ਛਾੜ ਕੀਤੀ ਅਤੇ ਐਡਿਟ ਕਰਕੇ ਲਿੱਖ ਦਿੱਤਾ "ਜੋ ਬੀਜੋਂਗੇ ਉਹੀ ਵੱਢੋਂਗੇ। ਇਹ ਹਮਲਾ ਉਸੇ ਦਾ ਜਵਾਬ ਹੈ"।

ਉਨ੍ਹਾਂ ਦੀ ਅਸਲੀ ਪੋਸਟ ਬਾਰੇ ਪੁੱਛੇ ਜਾਣ ਤੇ ਪ੍ਰੋਫੈਸਰ ਨੇ ਅਖ਼ਬਾਰ ਨੂੰ ਦੱਸਿਆ ਕਿ ਜਦੋਂ ਉਹ ਪ੍ਰੋ-ਵਾਈਸ ਚਾਂਸਲਰ ਨੂੰ ਮਿਲਣ ਉਨ੍ਹ੍ਹਾਂ ਦੇ ਦਫ਼ਤਰ ਗਏ ਸਨ ਤਾਂ ਆਪਣਾ ਫੋਨ ਬਾਹਰ ਰੱਖ ਕੇ ਗਏ ਸਨ। ਇਸ ਦੌਰਾਨ ਉਨ੍ਹਾਂ ਦਾ ਫੋਨ ਕਿਵੇਂ ਅਨਲਾਕ ਕਰਕੇ ਉਨ੍ਹਾਂ ਦੀ ਪੋਸਟ ਡਿਲੀਟ ਕਰ ਦਿੱਤੀ ਗਈ ਉਨ੍ਹਾਂ ਨੂੰ ਨਹੀਂ ਪਤਾ।

ਉਨ੍ਹਾਂ ਯੂਨੀਵਰਸਿਟੀ ਤੋਂ ਅਸਤੀਫ਼ਾ ਦੇ ਦਿੱਤਾ ਹੈ। ਪ੍ਰੋਫੈਸਰ ਇਲਜ਼ਾਮ ਲਗਾਇਆ ਕਿ ਉਸ 'ਤੇ ਕੁਝ ਲੋਕਾਂ ਨੇ ਹਮਲਾ ਵੀ ਕੀਤਾ ਸੀ।

ਯੂਨੀਵਰਸਿਟੀ ਦੇ ਕੌਮਾਂਤਰੀ ਮਾਮਲਿਆਂ ਦੇ ਡਾਇਰੈਕਟਰ ਅਮਨ ਮਿੱਤਲ ਨੇ ਬਿਆਨ ਦਿੱਤਾ ਹੈ ਕਿ ਅਸੀਂ ਫੇਸਬੁੱਕ ਪੋਸਟ ਬਾਰੇ ਪੁੱਛਗਿੱਛ ਕੀਤੀ ਤਾਂ ਪ੍ਰੋਫੈਸਰ ਨੇ ਆਪਣੀ ਗਲਤੀ ਸਵੀਕਾਰੀ ਅਤੇ ਅਸਤੀਫਾ ਦੇਣ ਦਾ ਫੈਸਲਾ ਕੀਤਾ ਜੋ ਪ੍ਰਵਾਨ ਕਰ ਲਿਆ ਗਿਆ।  

ਇਹ ਵੀ ਪੜ੍ਹੋ:

ਹਿੰਦੀ ਦੇ ਆਲੋਚਕ ਨਾਮਵਰ ਸਿੰਘ ਨਹੀਂ ਰਹੇ

ਹਿੰਦੀ ਸਾਹਿਤ ਦੇ ਉੱਘੇ ਆਲੋਚਕ ਅਤੇ ਸਾਹਿਤਕਾਰ ਨਾਮਵਰ ਸਿੰਘ ਦਾ ਦਿੱਲੀ ਦੇ ਏਮਜ਼ ਹਸਪਤਾਲ ਵਿੱਚ 93 ਸਾਲਾਂ ਦੀ ਉਮਰ ਵਿੱਚ ਦੇਹਾਂਤ ਹੋ ਗਿਆ।

ਸੀਨੀਅਰ ਪੱਤਰਕਾਰ ਓਮ ਥਾਨਵੀ ਨੇ ਬੀਬੀਸੀ ਨੂੰ ਮਰਹੂਮ ਦੇ ਪਰਿਵਾਰ ਵਾਲਿਆਂ ਦੇ ਹਵਾਲੇ  ਨਾਲ ਇਹ ਜਾਣਕਾਰੀ ਦਿੱਤੀ। 

28 ਜੁਲਾਈ 1927 ਨੂੰ ਵਾਰਾਣਸੀ ਵਿੱਚ ਜਨਮੇ ਨਾਮਵਰ ਸਿੰਘ ਨੇ ਹਿੰਦੀ ਵਿੱਚ ਐੱਮਏ ਤੇ ਪੀਐੱਚਡੀ ਕੀਤੀ ਅਤੇ ਕਈ ਸਾਲ ਬਨਾਰਸ ਹਿੰਦੂ ਯੂਨੀਵਰਸਿਟੀ ਵਿੱਚ ਪੜ੍ਹਾਉਣ ਮਗਰੋਂ ਜਵਾਹਰ ਲਾਲ ਨਹਿਰੂ ਯੂਨੀਵਰਸਿਟੀ ਵਿੱਚ ਆ ਗਏ ਸਨ। ਉਹ ਉੱਥੋਂ ਹੀ ਰਿਟਾਇਰ ਹੋਏ ਸਨ। 

ਉਨ੍ਹਾਂ ਨੂੰ ਉਰਦੂ ਦੀ ਵੀ ਵਧੀਆ ਜਾਣਕਾਰੀ ਸੀ ਜੋ ਉਨ੍ਹਾਂ ਦੀ ਲੇਖਣੀ ਚੋਂ ਝਲਕਦੀ ਸੀ। ਬੀਬੀਸੀ ਦੀ ਵੈੱਬਸਾਈਟ 'ਤੇ ਪੂਰੀ ਖ਼ਬਰ ਪੜ੍ਹਨ ਲਈ ਇੱਥੇ ਕਲਿੱਕ ਕਰੋ। 

ਅਮਰੀਕਾ ਦੀ ਸਾਊਦੀ ਵਿੱਚ ਪ੍ਰਮਾਣੂ ਰਿਐਕਟ ਲਾਉਣ ਦੀ...